

**Pembrokeshire County Council**

**Cyngor Sir Penfro**

 **AMODAU AR GYFER SAFLEOEDD GWYLIAU I GARAFANAU SEFYDLOG**

**CYFFREDINOL**

**1.** Dylid ystyried y cynllun adnabod safle sydd wedi‟i atodi ac sydd â‟r rhif **RHIF DRWYDDED** yn rhan o‟r drwydded hon a rhoddir caniatâd ar gyfer y tir a ddangosir ar y cynllun ag ymyl **GOCH** iddo yn unig, sef y tir canlynol:

**ENW’R SAFLE**

**Cyfeirnod cynllunio:**

**Rhif OS:**

**2.** Ni chaiff cyfanswm nifer y carafanau y gellir eu gosod ar y safle ar unrhyw adeg yn ystod cyfnod y drwydded hon fod yn fwy na - **RHIF**

**3.** Ni chaiff unrhyw garafán gynnwys mwy o bobl na‟r hyn y bwriadwyd yn wreiddiol.

**4.** Ni chaiff neb fod yn y carafanau ar wahân i‟r cyfnod - **CYFNOD**

**5.** Ni cheir gosod pabell ar y safle oni bai ei bod yn ffurfio rhan o uned carafán deuluol.

**6.** Rhaid i‟r safle gael ei gadw‟n daclus heb ddim sbwriel.

**7.** Rhaid i gofnodion o‟r fath [gan gynnwys enw a chyfeiriad prif ddeiliad pob carafán] a allai fod yn angenrheidiol i roi gwybodaeth resymol ynglŷn â chadw at yr amodau, gael eu cadw bob amser a byddant ar gael i‟w harchwilio gan swyddog awdurdodedig o‟r Cyngor ar unrhyw adeg resymol.

**HYSBYSIADAU SAFLE**

**8.** Rhaid arddangos arwydd yn nodi enw'r safle wrth y fynedfa.

**9.** Rhaid arddangos copi o drwydded y safle a‟i hamodau, mewn lleoliad amlwg ar y safle, ynghyd â chopi o gynllun presennol y safle.

**10.** Rhaid arddangos hysbysiadau ar y safle yn nodi‟r camau gweithredu sy‟n rhaid eu cymryd mewn argyfwng. Byddant yn dangos lle y gellir cysylltu â‟r heddlu, y frigâd dân, yr ambiwlans a meddygon lleol, a lleoliad y ffôn cyhoeddus agosaf. Rhaid i‟r hysbysiadau hefyd gynnwys enw a lleoliad/rhif ffôn deiliad trwydded y safle neu ei gynrychiolydd achrededig. Ar safleoedd sydd mewn perygl o lifogydd, mae‟n rhaid arddangos hysbysiadau rhybudd yn rhoi cyngor ynghylch gweithredu‟r system rhybuddio rhag llifogydd.

**11.** Lle bo llinellau trydan uwchben y safle rhaid arddangos hysbysiadau rhybuddio ar

ategion y llinellau hyn ac wrth fynedfa‟r safle. Lle bo‟n briodol, dylai‟r rhain rhybuddio rhag y peryglon pe bai‟r llinellau yn dod i gysylltiad â mastiau dingis a chychod hwylio.

**12.** Rhaid cadw pob hysbysiad mewn cyflwr clir a darllenadwy.

**13.** Rhaid diogelu pob hysbysiad yn briodol rhag y tywydd a‟i arddangos lle bo‟n bosibl y tu hwnt i belydrau uniongyrchol yr haul, mewn ardaloedd wedi‟u goleuo gan olau artiffisial fyddai orau. Rhaid cadw pob hysbysiad mewn cyflwr clir a darllenadwy.

**CYNLLUN Y SAFLE**

**14.** Rhaid i ddeiliad y drwydded roi cynllun presennol y safle i raddfa heb fod yn llai na 1/500 i‟r Cyfarwyddwr Datblygu. Bydd cynllun y safle yn nodi:

a. ffiniau‟r safle,

b. safleoedd y carafanau,

c. ffyrdd a llwybrau troed,

ch. blociau toiledau, storfeydd ac adeiladau eraill,

d. draeniad dŵr brwnt a dŵr wyneb,

dd. cyflenwadau dŵr,

e. lleoliadau hamdden,

f. mannau tân,

ff. lleoliadau parcio,

g. gwelliannau arfaethedig.

**15.** Rhaid i ffiniau‟r safle gael eu marcio‟n glir, er enghraifft gan ffensys neu gloddiau. Rhaid cadw ardal 3m yn glir y tu mewn i‟r holl ffiniau.

**16.** Rhaid cynllunio‟r ffyrdd a‟r llwybrau troed i roi mynediad digonol i beiriannau tân (Ceir canllaw manwl ynglŷn â chylchoedd troi etc gan yr awdurdodau tân). Rhaid darparu ffyrdd o ddeunydd addas i sicrhau nad yw dim carafán mwy na 50m o‟r ffordd. Os bydd dynesfa‟r garafán ar draws tir a allai fod yn anodd neu‟n beryglus ei groesi mewn tywydd gwlyb, rhaid i bob safle carafán gael ei gysylltu â lôn gerbyd drwy gyfrwng llwybr troed a chanddo wyneb caled. Ni chaiff y ffyrdd fod yn llai na 3.7m o led, neu 3m o led os ydynt yn ffurfio rhan o system draffig unffordd sydd wedi‟i dynodi‟n glir. Ni chaiff mynediadau fod yn llai na 3.1m o led nac yn llai na 3.7m o ran uchder. Ni chaiff y llwybrau troed fod yn llai na 0.75m o led. Ni ddylai ffyrdd gael llinellau uwchben sy‟n llai na 4.5m uwchben y tir. Rhaid goleuo‟r ffyrdd a‟r llwybrau troed yn addas. Rhaid cadw ffyrdd argyfwng ar gyfer cerbydau o fewn y safle yn glir o rwystrau ar bob adeg.

**17.** Rhaid i bob carafán sefyll ar lawr caled o ddeunydd addas. Rhaid i‟r llawr hwn ymestyn ar draws yr ardal gyfan a feddiannir gan y garafán, ac mae‟n rhaid iddo ymestyn tuag allan yn ddigonol o fynedfa‟r garafán i alluogi deiliaid i fynd i mewn ac allan yn ddiogel.

**18.** Yn amodol ar yr amrywiadau canlynol, ni chaiff isafswm y pellter rhwng carafanau a wneir o alwminiwm neu o ddeunydd arall â nodweddion perfformio tân tebyg fod yn llai na 5m rhwng unedau, 3.5m ar y corneli. (Gweler enghraifft o gynllun yn Atodiad 1). Ar gyfer y rheini sydd wedi‟u gwneud o bren haenog neu debyg ni chaiff fod yn llai na 6m. Pan fo cymysgedd o garafanau gwyliau alwminiwm a phren haenog, rhaid i‟r pellter rhyngddynt fod yn 6m; a phan fo cymysgedd o gartrefi preswyl parhaol a charafanau gwyliau, rhaid i‟r pellter rhyngddynt eto fod yn 6m. Y pwynt mesur ar gyfer cynteddau, adlenni etc yw gorchudd allanol y garafán.

- Gall cynteddau ymwthio allan 1m i mewn i‟r 5m a dylent fod yn fathau agored.

- Pan ddefnyddir adlenni, ni ddylai‟r pellter rhwng unrhyw ran o‟r adlen a charafán gyfagos fod yn llai na 3m. Ni chânt fod o‟r math sy‟n cynnwys lleoedd cysgu, ac ni chânt wynebu ei gilydd na chyffwrdd.

- Caiff bondoeau, peipiau glaw a ffenestri crwm ymestyn i mewn i‟r gwagle 5m cyhyd â bod cyfanswm y pellter rhwng eithafoedd y ddwy uned gyfagos yn fwy na 4.5m.

- Lle bynnag y ceir rampiau ar gyfer yr anabl, ferandas a grisiau yn ymestyn o‟r uned, rhaid cael gofod clir o 3.5m rhyngddynt (4.5m os oes cymysgedd o garafanau) ac ni chaiff eitemau o‟r fath wynebu ei gilydd mewn unrhyw leoliad. Os ydynt yn gaeedig, efallai y bydd angen eu hystyried yn rhan o‟r uned ac, felly, ni ddylent ymestyn i mewn i‟r ardal 5m (neu 6m).

- Caniateir garej, sied neu ardal storio dan do rhwng unedau ar yr amod eu bod o wneuthuriad nad yw‟n llosgadwy (gan gynnwys to nad yw‟n llosgadwy), a bod lle digonol o amgylch pob uned er mwyn sicrhau nad oes rhwystrau ar draws llwybrau dianc pe bai tân. Ni chaniateir ffenestri mewn adeileddau o‟r fath wynebu‟r unedau bob ochr iddynt. Ni chaniateir, dan unrhyw amgylchiadau, cysgodfeydd ceir a rhodfeydd dan do yn yr ardal 5m neu 6m.

**19.** Un car yn unig y gellir ei barcio rhwng carafanau cyfagos cyhyd â nad yw drws y garafán yn cael ei rwystro. Rhaid darparu mannau parcio a chanddynt arwyneb addas yn ôl yr angen, i fodloni gofynion ychwanegol y deiliaid a‟u hymwelwyr. Ni chaniateir parcio cychod plastig na chychod pren rhwng unedau. Rhaid darparu mannau parcio.

**20.** Ni chaiff y dwysedd gros fod yn fwy na 60 carafán yr hectar, a gyfrifir ar sail yr ardal y gellir ei defnyddio (h.y. ac eithrio llynnoedd, ffyrdd, gwasanaethau cymunedol ac ardaloedd eraill sy‟n anaddas ar gyfer gosod carafanau) yn hytrach nag arwynebedd y safle cyfan.

**21.** Rhaid darparu draenio digonol o ddŵr wyneb ar gyfer lonydd cerbyd, llwybrau troed ac ardaloedd palmantog, ac ar gyfer y safle‟n gyffredinol.

**22.** Rhaid dyrannu ardal sy‟n gyfwerth ag o leiaf 1/10 o gyfanswm yr arwynebedd ar gyfer gemau plant

**CYFLENWAD DŴR A CHYFLEUSTERAU GLANWEITHIOL**

**23.** Pan fo gan garafanau eu cyfleusterau glanweithiol eu hunain, mae‟n rhaid iddynt gael eu cyflenwad dŵr eu hunain, a hefyd cysylltiad ag adnodd er mwyn cael gwared ar ddŵr brwnt.

**24.** Pan nad oes gan garafanau eu cyfleusterau eu hunain, mae‟n rhaid darparu cyfleusterau cymunedol yn unol â chanllawiau glanweithiol llety'r Adran.

**25.** Rhaid i gyflenwadau dŵr fod yn unol â‟r is-ddeddfau dŵr ac â‟r safonau ansawdd statudol priodol presennol.

**26.** Rhaid darparu cyflenwad cyson o ddŵr trwy bibell mewn mannau cyflenwi dŵr; pob un yn cynnwys safbibell a thap wedi‟u lleoli uwchben gyli, ac mewn lleoliad sy‟n golygu nad yw‟r un garafán mwy na 90m i ffwrdd.

**27.** Rhaid darparu mannau cael gwared ar ddŵr gwastraff sy‟n golygu nad yw‟r un safle carafán mwy na 90m i ffwrdd

**28.** Rhaid rhoi ystyriaeth benodol i anghenion yr anabl o ran darparu mannau dwr, toiledau, mannau ymolchi a chawodydd.

**29.** Rhaid cael darpariaeth foddhaol ar gyfer cael gwared ar ddŵr brwnt. Gall y ddarpariaeth hon fod naill ai drwy gyswllt â gwaith carthffosiaeth cyhoeddus neu waith trin carthffosiaeth neu drwy danc septig sydd wedi‟i adeiladu‟n gywir neu drwy garthbwll wedi'i gymeradwyo gan Gyngor Sir Penfro.

**CAEL GWARED AR SBWRIEL**

**30.** Rhaid i bob safle carafán gael nifer digonol o finiau sbwriel nad ydynt yn llosgadwy â chloriau sy‟n cau‟n dynn. Rhaid gwneud trefniadau i wacau‟r biniau‟n rheolaidd. Lle bynnag darperir biniau sbwriel cymunedol dylai‟r rhain hefyd fod o‟r un gwneuthuriad ac wedi‟u lleoli mewn storfa finiau sydd wedi‟i hadeiladu‟n gywir. Mae‟n rhaid mynd â phob sbwriel o‟r safle o leiaf unwaith yr wythnos a chael gwared arno mewn modd a gymeradwyir gan y Cyfarwyddwr Datblygu.

**GWASANAETHAU BRYS**

**31.** Rhaid i ffôn hygyrch fod ar gael yn hwylus ar y safle i ffonio‟r gwasanaethau brys. Rhaid i hysbysiad ger y ffôn gynnwys cyfeiriad y safle.

**GOSODIADAU TRYDAN**

**32.**

a. Rhaid darparu safleoedd â chyflenwad trydan digonol ym mhob agwedd i fodloni gofynion rhesymol y carfanau sydd ar y safleoedd.

b. Rhaid i osodiadau trydan o‟r fath, heblaw am waith a chylchedau‟r Bwrdd Trydan sy‟n amodol ar reoliadau a wnaethpwyd gan yr Ysgrifennydd Gwladol dan Adran 16 o Ddeddf Ynni 1983 ac Adran 64 o Ddeddf Drydan 1947, gael eu gosod, eu profi a‟u cynnal yn unol â darpariaethau Rheoliadau/Safonau Prydeinig y Sefydliad Peirianwyr Trydanol (IEE) ar gyfer Gosodiadau Trydanol a fydd mewn grym ar y pryd, a lle bo‟n briodol, i‟r safon a fyddai‟n dderbyniol at ddibenion Rheoliadau Trydan 1988 (llinellau uwchben), Offerynnau Statudol 1988 Rhif 1057.

c. Rhaid i‟r gwaith (gan gynnwys archwilio a phrofi) ar y gosodiadau ac offer trydan gael ei wneud gan bersonau cymwys yn unig, megis asiant penodedig y gwneuthurwr, y cyflenwr trydan, peiriannydd trydanol proffesiynol cymwysedig, aelod o Gymdeithas y Contractwyr Trydanol, contractwr a gymeradwywyd gan y Cyngor Archwilio Cenedlaethol ar gyfer Contractio Gosodiadau Trydanol, neu berson cymwys yn gweithredu ar ran un o‟r uchod. Archwilir y gosodiadau o bryd i‟w gilydd: dan Reoliadau Gwifrio IEE/Safonau Prydeinig bob blwyddyn neu gyfnod hirach (heb fod yn fwy na 3 blynedd) fel y bo‟n briodol ym mhob achos. Pan archwilir gosodiad, bydd yn cael ei farnu yn erbyn y rheoliadau cyfredol.

ch. Bydd yr archwiliwr, ymhen 1 mis ar ôl arolwg o‟r fath, yn rhoi tystysgrif archwilio ar y ffurf a nodir yn Rheoliadau Gwifrio IEE/Safonau Prydeinig. Bydd y dystysgrif yn cael ei chadw gan weithredwr y safle a‟i harddangos, ei hatodi neu‟i hadnewyddu gan dystysgrifau dilynol, ynghyd â thrwydded y safle. Bydd gweithredwr y safle neu ddeiliad y drwydded yn talu am gost yr archwiliad.

d. Os yw archwiliad yn dangos nad yw gosodiad bellach yn cydymffurfio â‟r rheoliadau a oedd yn bodoli pan gafodd ei osod yn y lle cyntaf, bydd rhaid i unrhyw ddiffygion yn cael eu cywiro. Bydd unrhyw newidiadau ac estyniadau mawr i osodiad a holl rannau‟r gosodiad presennol a effeithir arnynt yn cydymffurfio â fersiwn diweddaraf Rheoliadau Gwifrio IEE.

**STORIO NWY PETROLEWM HYLIFEDIG (LPG)**

**33.** Rhaid cydymffurfio â chodau ymarfer y Gymdeithas Nwy Petrolewm Hylifedig wrth storio LPG;

a) Ar gyfer storio nwy mewn tanciau swmpus sefydlog – cod ymarfer 1 „Storio swmpus mewn gosodiadau sefydlog‟.

b) Ar gyfer storio nwy mewn silindrau – cod ymarfer 7 „Storio silindrau a chetris LPG llawn a gwag‟.